1. sz. melléklet a 116/2025. (III.26.) határozathoz

**Mór Városi Önkormányzat Képviselő-testülete**

a "Közalkalmazottak jogállásáról szóló" 1992. évi XXXIII. törvény 20/A. és 20/B. § alapján

pályázatot hirdet

**Nefelejcs Bölcsőde   
  
Bölcsődevezető (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:** teljes munkaidő

**A vezetői megbízás időtartama:**   
A vezetői megbízás határozott időre, 2025.09.01. - 2030.08.31.-ig szól.

**A munkavégzés helye:** Fejér vármegye, 8060 Mór, Cserhát utca 33.

**Tevékenységi kör (ellátandó feladatok):** A  bölcsőde vezetőjének feladata a 3 éven aluli gyermekek napközbeni ellátását, szakszerű gondozását és nevelését biztosító 8 csoportos, összesen 100 férőhelyes intézmény vezetése, irányítása. A munkáltatói jogkör gyakorlása, valamint a bölcsődei dolgozók tevékenységének irányítása a magas fokú szakmai munka érdekében. A bölcsődei ellátás keretében a gyermek fejlettségének, bölcsődei ellátás szakmai szabályainak megfelelő nevelés-gondozás feltételeinek biztosítása. Az országos Alapprogramhoz illeszkedő intézményi szakmai program megvalósítása, így különösen a törvényes képviselő közreműködésével történő fokozatos beilleszkedés lehetőségének, a játéktevékenység feltételeinek, a szabadban való tartózkodás feltételeinek biztosítása. Az intézmény gazdaságos, hatékony és színvonalas működésének biztosítása, együttműködve a fenntartó önkormányzattal. Szervezi a dolgozók oktatását és képzését, figyelemmel kíséri a vonatkozó pályázati lehetőségeket.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény (a továbbiakban: Kjt.) rendelkezései az irányadók. Juttatás: egyéb juttatás.

**Pályázati feltételek:**

- Főiskola, 15/1998. (IV.30.) NM rendelet 2. sz. melléklet I. Rész I. Alapellátások 2.B) pontjában meghatározott felsőfokú végzettség és szakképzettség

- legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a köznevelés vagy szakképzés területén betöltött munkakörben szerzett szakmai gyakorlat

- közalkalmazotti jogviszony büntetlen előéletű, 18. életévét betöltött, továbbá magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve huzamos tartózkodási jogosultsággal rendelkező, a Kjt. 20. § (2) bek. d) pontjában felsorolt bűncselekmények miatt indult büntetőeljárás hatálya alatt nem álló személlyel létesíthető

- cselekvőképesség

- nem áll foglalkozástól eltiltás hatálya alatt, valamint megfelel a Kjt. 20. § (2c)-(2e) bekezdéseinek

- a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 10/A. §-ában meghatározott kizáró okok vele szemben nem állnak fenn

- a magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007. évi CLII. törvény szerinti vagyonnyilatkozat-tétel

- magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazott munkakörbe kinevezhető

**A pályázat részeként benyújtandó iratok, igazolások:**

- szakmai életrajz, szakmai gyakorlatról szóló hiteles igazolás,

- nyilatkozat arról, hogy a pályázati anyagban foglalt személyes adatoknak a pályázati eljárással összefüggő kezeléséhez hozzájárul,

- nyilatkozat arról, hogy a Gyvt. 10/A. § (1) bek. e) pontjában meghatározott kizáró ok vele szemben nem áll fenn,

- 3 hónapnál nem régebbi hatósági erkölcsi bizonyítvány, mellyel igazolja, hogy a Kjt. 20. § (2) bek. d) pontjában, (2c)-(2e) bekezdéseiben, továbbá a Gyvt. 10/A. § (1) bek. a)-d) pontjaiban meghatározott kizáró okok vele szemben nem állnak fenn,

- végzettséget, szakképzettséget igazoló okiratok másolata,

- az intézmény vezetésére, fejlesztésére vonatkozó szakmai program,

- nyilatkozat arról, hogy hozzájárul a pályázati anyag kezeléséhez, sokszorosításához, bizottságokhoz, képviselő-testülethez történő továbbításához,

- amennyiben pályázatának zárt ülésen történő tárgyalását kéri, erre irányuló írásbeli nyilatkozat,

- nyilatkozat arról, hogy a vagyonnyilatkozat-tételt vállalja,

- nyilatkozat arról, hogy a pályázó nem áll cselekvőképességet érintő gondnokság alatt.

**A beosztás betölthetőségének időpontja:**

A beosztás legkorábban 2025. szeptember 1. napjától tölthető be.

**A pályázat benyújtásának határideje:** 2025. május 5.

A pályázati kiírással kapcsolatosan további információt dr. Horváth Éva aljegyző (Humánügyi Iroda) nyújt, a 22/560-839 -es telefonszámon. A pályázatnak a megadott határidőig be kell érkeznie.

**A pályázatok benyújtásának módja:**

- Postai úton, a pályázatnak a Mór Városi Önkormányzat Képviselő-testülete címére történő megküldésével (8060 Mór, Szent István tér 6.). Kérjük a borítékon feltüntetni a pályázati adatbázisban szereplő azonosító számot: 1/1497/2025., valamint a beosztás megnevezését: Bölcsődevezető, vagy

- Elektronikus úton Fenyves Péter polgármester részére a morph@mor.hu e-mail címen keresztül, vagy

- Móri Polgármesteri Hivatal hivatali kapujára történő küldés e-Papíron keresztül

- a Személyügyi Központon keresztül.

**A pályázat elbírálásának módja, rendje:**

A pályázatokat a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 1/A. § (9) bekezdésében meghatározott személyekből álló eseti bizottság véleményezi. A pályázatokról Mór Városi Önkormányzat Képviselő-testülete dönt. A képviselő-testület fenntartja magának a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2025. május 28.

**A pályázati kiírás további közzétételének helye, ideje:**

www.mor.hu - 2025. április 4.

Az intézménnyel kapcsolatban további információt a www.mor.hu honlapon szerezhet.